Държавен вестник, бр. 85, 2023 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  85
МИНИСТЕРСТВА 
И ДРУГИ ВЕДОМСТВА
МИНИСТЕРСТВО  
НА МЛАДЕЖТА И СПОРТА
МЕМОРАНДУМ
за разбирателство между Министерството на 
младежта и спорта на Република България 
и Министерството на гражданските въпроси 
на Босна и Херцеговина за сътрудничество в 
областта на младежта и спорта
(Одобрен с Решение № 273 от 6 април 2023 г. 
на Министерския съвет. В сила от датата на 
подписването – 23 септември 2023 г.)
Чрез настоящия Меморандум Министер-
ството на младежта и спорта на Република 
България и Министерството на гражданските 
въпроси на Босна и Херцеговина,
(наричани по-долу „Страните“),
Стремейки се да развиват приятелски от-
ношения помежду си,
С цел да се заздравят и развият приятелски 
отношения чрез сътрудничество в областта на 
младежта и спорта при спазване на законода-
телствата, прилагани във всяка от страните,
Се договориха за следното:
Член 1
Целта на този Меморандум в областта на 
младежта и спорта е обмен на знания, опит, 
ресурси и насърчаване на дългосрочно сът­
рудничеството между Страните в областта на 
развитието на младежта и спорта.
Член 2
Сътрудничеството в областта на младежта 
включва:
1. Обмен на информация, публикации и 
изследвания между публичните институции 
и неправителствените организации, работещи 
в областта на младежта, и насърчаване на 
тяхното сътрудничество;
2. Организиране на програми за младеж-
ки обмен и популяризиране на проекти за 
доброволчество;
3. Организиране на посещения на пред-
ставители на съответните институции и екс-
перти, работещи в областта на младежта, с 
цел сътрудничество по линия на младежките 
политики и младежките работи; 
4. Размяна на покани и насърчаване на 
участието в младежки конференции, форуми, 
семинари, обучения и фестивали, организи-
рани в двете страни;
5. Насърчаване и подпомагане дейността 
на институциите и организациите от двете 
държави, действащи в областта на младежта, 
за представяне на общи проекти пред меж-
дународни организации;
6. Всяка друга дейност на младежко сът­
рудничество, договорена между Страните в 
съответствие със законите и правната уредба 
на всяка страна.
Член 3
Сътрудничеството в областта на спорта 
включва:
1. Размяна на посещения на висши длъж-
ностни лица и експерти;
2. Обмен на опит и сътрудничество между 
треньори, експерти, специалисти и изследо-
ватели в областта на спорта за високи пости-
жения, спорта за всички, спортната наука, 
спортната медицина и спортното право;
3. Насърчаване на сътрудничеството между 
спортни организации на двете държави за 
улесняване на организирането на научни се-
минари, конференции и изследвания с участие 
от двете страни;
4. Обмен на информация, публикации, 
данни и обучителни материали в областта 
на спорта, физическото възпитание и физи-
ческата активност;
5. Сътрудничество в борбата с допинга в 
спорта;
6. Насърчаване и развитие на традицион-
ните спортове и игри;
7. Насърчаване на подкрепата между Стра-
ните по време на участието им в международни 
организации (например Берлински процес, 
ЮНЕСКО, Съвет на Европа и други).
Член 4
Страните се съгласяват, че финансовите 
условия на инициативите по този Мемо-
рандум ще се изпълняват в съответствие с 
регулаторната рамка на двете държави и в 
рамките на наличните бюджети и ресурси. 
Финансовите условия ще бъдат взаимно до-
говорени от договарящите Страни за всеки 
отделен случай.
Член 5
Настоящият Mеморандум влиза в сила 
в деня на подписването му и е валиден за 
период от пет (5) години. Действието се под-
новява автоматично и еднократно за още пет 
(5) години, освен ако някоя от Страните не 
уведоми другата Страна писмено, по диплома-
тически път, за намерението си да прекрати 
Меморандума, най-малко шест (6) месеца 
преди изтичането на първоначалния срок.
Член 6
Настоящият Меморандум може да бъде 
изменян със съгласието на двете Страни, 
изразено писмено. Изменението влиза в сила 
на датата, на която Страните се договорят 
взаимно, и представлява неразделна част от 
този Меморандум.